
Butlletí contra-informatiu de la vila de Sants. 


PROVOCACIÓ MILITAR 
I RESPOSTA SOCIAL 


Detencions, identificacions, accions de protesta 
i manifestacions van envoltar la multitudinària 
campanya de protesta antimilitarista per la 
desfilada militar del passat 27 de maig. 


La desfilada militar que es va 

dur a terme el 27 de maig per 
l’avinguda Rius i Taulet al dis¬ 
tricte de Sants-Monjuïc va pro¬ 
duir una àmplia resposta de 
rebuig que es va fer visible du¬ 
rant i abans d’aquesta provocació 
militar. Es va demostrar així que 
molta gent s’oposa a l’existència 
d’un exèrcit que defensa els inte¬ 
ressos econòmics dels poderosos, 


absorbeix una desorbitant despe¬ 
sa pressupostària, promou valor 
jeràrquics i masclistes i és un ele¬ 
ment repressiu i de control so¬ 
cial. Davant d’aquest intent per 
part de T Estat de promocionar un 
“nou exèrcit”, al qual se li dóna 
una legitimitat basada en tasques 
humanitàries, van anar sorgint 
dues plataformes d’oposició: 
d’una banda, la Plataforma per la 


Pau, que englobava la pràctica 
totalitat d’ONGs, les juventuts de 
tots els partits excepte el PP, el 
CTD (Centre de Treball i Docu¬ 
mentació), alguns partits, sindi¬ 
cats i altres col·lectius. D’altra 
banda, la Coordinadora contra 
l’Ocupació Militar, que va adop¬ 
tar el lema “Ni exèrcit ni Rei”,, 
que estava formada per diferents 
persones i col·lectius que creien 
en la necessitat de denunciar el 
paper de l’exèrcit, i feien una cri-1 
da a la confrontació política, so-1 
cial i cultural davant la desfilada : 
militar a Barcelona. 

(continua a la pàg.2) oj 



Policies agredint a 2 participants de 
la caravana antimilitarista. 



Antiavalots desallotgen l’acampada. 



Indo: un exemple de lluita per la 
dignitat laboral 

Elpatio 27 


Camí de la Cadena 


La Bordeta.- Un racó del barri, 
l’anomenat Camí de la Cadena, 
recull d’antuvi la darrera fornada 
d’immigració que rep el nostre 
barri: hi han passat castellans, 
aragonesos, andalusos, gitanos i 
darrerament magrebins. Aquests 
últims ja hi viuen des de fa una 
colla d’anys. És allò que algú va 
anomenar la Bordeta profunda. 
Una Bordeta quasi invisible per 
a la resta del barri i on la gent viu 
en precari. Una precarietat que 
ha trobat històricament un equi¬ 


libri propi de convivència. Ara, 
aquest equilibri està a punt de 
trencar-se doncs el Camí de la 
Cadena està al bell mig d’una 
immensa i imminent operació 
urbanística: Can Batlló. Des de 
la Plataforma la Bordeta hem fet 
arribar peticions a l’Ajuntament 
perquè inclogui aquest col·lectiu 
com un dels damnificats a tenir 
en compte en la futura solució 
urbanística del pla. Davant la 
NO resposta de l’Ajuntament, 
les entitats hem dut a terme un 


Cens Veïnal, el qual volia ser un 
acte simbòlic d’otorgament de 
drets de veinatge als que, para¬ 
doxalment, han estat els nostres 
veïns de sempre. 

El detall del cens, que encara 
s’està fent, ens mostra que en 
aquest indret hi viuen entre 50'i 
80 persones, que disposen d’una 
mesquita, a les quals caldrà tenir 
incorporades en les propostes 
per Can Batlló. Són els nostres 
veïns, i els defensarem. Per 
suposat. Jordi Soler (Bordeta núm. 15) 


Cordó policial a Av. Sant Antoni. 


Veines i veins 
de la Zona 
Franca 
reclamen el 
“Carrer Major” 
pels vianants, 
no pels cotxes 

Continua el 
desplegament 
de la policia 
de barri 

Can Tunis, 
droga, presó i 
hipocresia 

La desfilada militar i les 


respostes de protesta. 
La lluita de Indo. 

La Zona Franca vol més 
carrers peatonals. 

El desplegament de la 
policia de barri continua 
Conflicte a Can Tunis. 
Bombers cabrejats. 
Suspensió del judici de 
Can Blanco 

El Camí de la Cadena. 
Expedient X i ressenyes. 
Cançó i Agenda. 


Agent carregant a plaça de Sants. 


Pancarta el passat dia 27 de maig. 

DURANT LA DESFILADA MILITAR, SANTS, 
HOSTAFRANCS I LA BORDETA VAN SER 
RODEJATS PER UN CENTENAR DE 
FURGONETES POLICIALS 



Helicòpter sobrevolant Sants el dia 27. 


I Una caravana antimilitarista el dia 13 I Durant la manifestació del dia 27 la policia 
de maig va acabar amb 5 detencions. I va carregar i va detenir 9 persones. 

(ve de la portada) 



“Secretes” vigilaven la manifestació del dia 27 i van efectuar detencions. 


Al barri de Sants diverses per¬ 
sones es van implicar en la cam¬ 
panya de la Coordinadora per tal 
de denunciar el veritable paper 
dels exèrcits i difondre les difer¬ 
ents convocatòries de protesta. 
Es van fer diverses encartellades 
pels carrers del barri, però ràpi¬ 
dament la repressió, que s’havia 
intensificat aquells dies cap a 
aquelles postures que qüestiona¬ 
ven la desfilada va entrar en esce¬ 
na: es va triplicar el nombre de 
cotxes de policies de paisà, es va 
recórrer a reforços de fora de la 
ciutat, helicòpters que sobrevo¬ 
laven el barri... Unes 50 persones 
van ser identificades per la poli¬ 
cia (a Barcelona en van ser unes 
150), i cinc d’elles portades a co¬ 
missaria on les van tenir prop de 
dues hores pel sol fet d’enganxar 
cartells. Amb aquesta operació 
intenten, mitjançant la por i la 
coacció, silenciar tot un seguit de 
col·lectius i entitats del barri que 
utilitzem els cartells i els murals 
com a eina de lliure expressió per 
denunciar la injustícia social i 
qüestionar el poder establert. 
Enfront d'això, es va fer una con¬ 
centració -casserolada de protes¬ 
ta davant del Districte i després 



Furgó amb antiavalots en marxa 
i en busca de manifestants. 


es va sortir a encartellar per Car¬ 
retera de Sants. 

El dimarts 23 de maig un grup va 
sortir a encartellar, però va ser 
abordat per la Guàrdia Urbana, 
que amb una actitud prepotent va 
intentar identificar un d’ells i re¬ 
tenir-lo. En rebre la negativa del 
grup, els dos agents van carregar 
contra aquestes persones, frenant 
així l’intent de comunicar unes 
denúncies i convocatòries, i ne¬ 
gant la llibertat d’expressió. Da¬ 
vant d’aquesta situació es va tor¬ 
nar a convocar una casserolada i 
es va parlar amb la presidenta del 
Districte, Marina Subirats, per 
intentar trobar una solució, però 
la situació no va canviar. 

Accions de protesta 

El dissabte 13 de maig es va real¬ 
itzar una caravana antimilitarista 
convocada per diferents col·lec¬ 
tius de dones antimilitaristes. La 
caravana pretenia ser un acte fes¬ 
tiu i reivindicatiu, però va ser dis¬ 
solta per la Guàrdia Urbana, que 
després d’intentar identificar un 
dels cotxes participants, i tro¬ 
bant-se un altre cop amb la nega¬ 
tiva dels manifestants, va comen¬ 
çar a repartir cops de porra a tort i 
a dret i va detenir cinc persones. 
Arran d’aquests fets la policia, en 
concret la tristament coneguda 
Brigada Sisena d'Informació, va 
posar tres persones en recerca i 
captura i quinze dies més tard, 
havent passat ja la desfilada, una 
d’aquestes persones va ser detin¬ 
guda quan anava pel carrer i pos¬ 
teriorment va ser interrogada, per 
la Brigada d'Informació. 

Una setmana abans de la desfila¬ 
da, una manifestació va recórrer 
el centre de Barcelona, on milers 


de persones van expressar el seu 
rebuig a l’Exèrcit. Les accions en 
contra van continuar durant la 
setmana següent: es van fer jor¬ 
nades, xerrades, concentracions, 
talls de trànsit i accions... Una 
d’elles la va dur a terme el col¬ 
·lectiu de Gais i Lesbianes contra 
la desfilada militar, quan nou per¬ 
sones es van despullar davant la 
Capitania i es van tirar pintura 
vermella subjectant una pancarta 
amb el lema: Estem fartes de tan¬ 
ta prepotència militar. 

El dia 26 els i les estudiants de 
Barcelona també van voler mos¬ 
trar la seva disconformitat davant 
la desfilada sortint al carrer i om- 
plint-lo de marques de cadàvers 
tot simulant la destrucció i la 
mort que genera l’excèrcit. Du¬ 
rant el recorregut van cremar un 
tanc i un militar de cartró. 

La Plataforma per la Pau va orga¬ 
nitzar una acampada a la plaça 
Espanya que. va començar di¬ 
marts 24 amb una cinquantena de 
persones, nombre que va anar 
creixent a mida que s’acostava el 
dia 27. Durant els quatre dies que 
va durar es van fer nombroses ac¬ 
tivitats, com xerrades i passis de 
pel·lícules. Però aquesta protesta 
també va ser reprimida per la 
policia, que va desallotjar els i les 
assistents la matinada del mateix 
dissabte. 

I arriba el 27 de Maig 

Ni exhibició aèrea, ni tancs, ni 
massiva assistència. Tampoc es 
va celebrar on es tenia previst 
inicialment, gràcies a l’ampli re¬ 
buig social als militars. La desfi¬ 
lada del dia de les Forces Arma¬ 
des presidida pels Reis, que va 
recórrer l’avinguda Rius i Taulet 
per finalitzar a la Plaça Espanya, 


va generar un ampli ventall de 
protestes. Durant el recorregut 
d’aquesta els veïns i veïnes del 
carrer Lleida cantonada amb Rius 
i Taulet van desplegar una enor¬ 
me estelada que va provocar la 
crispació dels assistents (nostàl¬ 
gics del franquisme, familiars i 
amics de militars i policies, i jo¬ 
ves espanyolistes). Paral·lela¬ 
ment, i de forma simultània, es 
van aixecar columnes de fum a 
diversos punts de Barcelona per 
tal de representar l’escenari de 
després d’un bombardeig i recor¬ 
dar així la veritable cara, sagnant 
i destructiva dels exèrcits. 
Després d’un esmorzar antimili¬ 
tarista a la plaça del Centre, va 
sortir una manifestació amb la 
intenció d’arribar a la plaça Es¬ 
panya, però va ser abortada per 
més d'un centenar de furgonetes 
d’antiavalots, que van bloquejar 
tots els carrers de la meitat sud 
dels barris de Sants, Hostafrancs 
i La Bordeta, i van carregar indis¬ 
criminadament i amb molta vio¬ 
lència contra els i les manifes¬ 
tants (un miler) als que també 
se’ls van sumar alguns veïns i 
veïnes del barri. Es van produir 
desenes de pallisses i nou deten¬ 
cions. 

D'altra banda, unes 50.000 per¬ 
sones van participar al Festival 
per la Cultura de la Pau, que du¬ 
rant tot el dia es va celebrar al 
parc de la Ciutadella. L’endemà 
una setantena de persones van 
escombrar i desinfectar els car¬ 
rers per on van desfilar els mili¬ 
tars, recuperant així una forma de 
protesta ja utilitzada a Barcelona 
a finals del segle passat. 

Amb tot el rebombori i el clima 
de disconformitat que s’ha viscut 
al voltant d'aquest acte, s’ha fet 
palesa la poca acceptació social 
que ha tingut la celebració del dia 
de les Forces Armades. Se’ls hi 
hauran tret les ganes de tornar? 

PER A QUÈ I PER A QUI “SERVEIX” L’EXÈRCIT? 

Les despeses militars, cada cop més elevades i menys “defensa” i “seguretat” dels qui s’han apropiat dels 
transparents, impedeixen les inversions socials en san- privilegis així com també reprimir els “amenaçadors” 
itat, educació, protecció social... El motiu? Garantir la intents de canvi social oberts arreu del món. 



L ’Estat espanyol inverteix en el sector 
armamentístic i militar més del 30% del 
total dels seus pressupostos: l’inimag- 
inable xifra de 2.183.839.982.000 pts (quasi 
6.000 milions al dia). Per aquest any el Minis¬ 
teri de Defensa juntament amb múltiples 
organismes autònoms adscrits a ell compta 
amb més d’un bilió de pessetes que representa 
un 7% més respecte l’any anterior. Els objec¬ 
tius que justifiquen aquest augment en el pres¬ 
supost militar són la professionalització de 


l’exèrcit i la modernització de la seva 
infraestructura, així com també potenciar la 
presència de l’Estat espanyol en les organitza¬ 
cions internacionals de “pau i seguretat” i 
buscar una major implicació dels ciutadans en 
les feines de la defensa. Darrera aquests 
objectius també se n’amaguen d’altres com les 
millores salarials dels alts càrrecs militars, les 
beneficioses inversions en armament que es 
ven als països en guerra (un bon negoci!) i les 
“prestigioses” contribucions a l’OTAN. Però a 
part del pressupost del Ministeri de Defensa la 
política armamentística de l’Estat Espanyol 
compta amb altres despeses i programes de 
finançament distribuïts en altres ministeris i 
seccions, cal destacar les elevades inversions 
en investigació militar fetes des del Ministeri 
d’Indústria que representen el 41.2% del total 
de les despeses en I&D. Una inversió onze 
vegades superior al programa d'investigació 
sanitària o dues centes noranta una vegades 
més que el pressupost d’investigació i avalu¬ 
ació educativa.. També són escandalosos els 
costos de les forces de la policia i altres or¬ 


ganitzacions paramilitars, així com també les 
inversions d’altres grups empresarials com ara 
Telefónica, Nissan Motor o IVECO-Pegaso. 
Tot plegat suma els més de dos bilions anuals 
destinats a la qüestionable funció de garantir 
la defensa i seguretat d’un Estat que pertany al 
grup dels països poderosament de¬ 
senvolupats... Alhora que l’atur, la precarietat 
i la marginació social dins d’aquests països es 
fa cada cop més insostenible. 

L’ordre mundial actual es sustenta en la desi¬ 
gualtat, Texpoliació i la dominació de la ma¬ 
joria de països per part del “Primer Món” que 
d’aquesta manera continua acumulant riquesa 
i privilegis. En aquest context el manteniment 
del poder militar va totalment lligat a la pre¬ 
servació del poder econòmic que sustenten els 
capitalistes d’estats com l’espanyol. L’exèrcit 
dels països rics, doncs, “ serveix ” per garantir 
aquesta injusta i desigual realitat, donant la 
cobertura armada al nou imperialisme i 
reprimint totes aquelles aspiracions populars 
d’alliberament i els processos de transforma¬ 
ció social. 


Expedient X 

MANIFESTACIÓ DINS LA MANIFESTACIÓ O 
FANTASMES A LA PLAÇA D’ESPANYA? 



Seguim amb la sèrie de fenòmens 
extranys i paranormals a la nostre 
estimada vila. El dissabte 27 de 
maig, com d’altres conciutadans , 
vaig estar pels volts de la Plaça 
d’Espanya. La tipologia de la 
gent que es podia trobar per allà 
era variada : gent que anava a fer 
valer “el derecho de conquista” 
(l’exèrcit, la policia i els fatxes), 
gent que anava a fer valer el seu 
dret a la dissidència (els dissi¬ 
dents), i gent que anava a fer 
valer el seu dret al xafardeig (la 
majoria). Degut a diverses “cir¬ 
cumstàncies” que es van anar 
donant al llarg del matí (matí 
molt llarg, per cert), vaig acabar 
al bell mig de la plaça d’Espanya 
quan la gent baixava de la desfi¬ 
lada. Si ja per si mateixa la desfi¬ 
lada i tot el que l’envoltava era 
una manifestació, una manifesta¬ 
ció de suport al militarisme, l’es¬ 
panyolisme, l’autoritarisme i la 
guerra, vaig poder observar atò¬ 
nit el pas davant meu d’una mani¬ 
festació feixista. Uns deu o dotze 
joves portant una llarga “ estan¬ 


quera i banderes espanyoles 
amb el “pollo” , boines militars, 
samarretes de La Legión i con¬ 
signes com : los catalanes so- 
mos/sois espanoles, esta es nues- 
tra bandera i vivas a Franco, la 
guardia civil i la legión. La imat¬ 
ge era realment patètica, darrera 
d’ells anaven alguns dels pares i 
mares amb ulleres de sol i pins de 
la Falange, alguns dels que por¬ 
taven la pancarta la deixaven per 
un moment i anaven, amb un son- 
riure de orella a orella, a 
parlar amb el “papa” i la | 
“mama”. Puc imaginar el I 
que deien : jpapa!; papa! g 
jqué guay la mani! jme lo ! 
estoy pasando chachi!, si- J 
gue así Borja Mari, que se ■ 
enteren estos catalufos qui- I 
én manda aquf’. No cal dir |. j 
que es van passejar per tota | 
la plaça d’Espanya amb el | 
beneplàcit de la policia an- | j 
tiavalots, que no només no | 
va fer res per. evitar el de- gj 
plorable espectacle, sinó I 
que a més va estar a punt de J. 


sumar-se a les reivindicacions; 
penso que es van tallar per que hi 
havien les càmares de Caiga 
quien caiga. La gent passava to¬ 
talment d’ells, és clar, i ningú es 
va unir a tan espantosa i fantas¬ 
mal exhibició. Per acabar la seva 
gloriosa mostra de espanyolisme, 
veient que la policia no es suma¬ 
va a ells, i com a demostració de 
civisme democràtic, van ser ells 
els que es van afegir als antiaval- 
ots que s’empleaven a fons per 


Jove feixista a la desfilada militar. 


fer callar la dissidència al carrer 
Tarragona. Hi ha manifestacions 
lícites i manifestacions il·lícites? 
Quin color té la impunitat? Les 
manifestacions militars engen¬ 
dren manifestacions feixistes? 
Aprofiten els feixistes actes com 
aquest per manifestar-se, sense 
cap perill, a Barcelona? Manifes¬ 
tacions fantasmals tornen a fer 
acte de presència a la nostre vila? 
A qué oloren les coses que no fan 
pudor? Qué pixen els peixos? 


BUTLLETA DE 
SUBSCRIPCIÓ 


Nom o col Jectiu/associació/etc 

Adreça. 

Població. 

Codi postal. 

Telèfon. 

TRES MESOS DE LLUITA A LA FÀBRICA INDO 

Reducció de plantilla per augmentar els beneficis empresarials. 


Des del mes de març, al veí barri de Santa Eulàlia, a l’Hos- 
pitalet, s’està duent a terme una intensa lluita sindical. 
Concretament a la fàbrica de productes òptics INDO, situ¬ 
ada al carrer Santa Eulàlia 181 (a la continuació de la car¬ 
retera de la Bordeta). Per tal de reduir les despeses labo¬ 
rals, la direcció de l’empresa va presentar al mes de març 
un expedient de regulació d’ocupació (ERO) que afectava 
unes 130 persones del total de 600 que hi treballaven lla¬ 
vors. I sembla ser que n’està preparant un altre de 83 per¬ 
sones més. La causa és, segons l’empresa, que la plantilla és 
molt vella i tenen un sou massa elevat. En paraules seves, 
amb la reestructuració pretén situar l’empresa en la línia de 
la competitivitat imprescindible per a fer front a les exigèn¬ 
cies del mercat. I com ho fa? Destruint el treball estable 
local i substituint-lo, d’una banda, per treball precari i, de 
l’altra, traslladant-lo a països menys desenvolupats, aprofi¬ 
tant les condicions d’explotació en les que viuen els obrers. 
Una dada rellevant: Indo és una empresa amb uns beneficis 
declarats l’any passat de més de 1.000 milions de pessetes. 



Concentració de protesta de treballadors/res de l’empresa Indo. 


Acomiadaments encoberts 
i amb pòlissa d’assegurança. 

Les fórmules utilitzades per aco¬ 
miadar tanta gent han estat dues: 
un pla de prejubilacions per als 
majors de 58 anys, que assegu¬ 
raria una prestació fins als 65 
anys per passar llavors a cobrar la 
pensió complera, i un pla de ren¬ 
des temporals , dirigit als trebal¬ 
ladors de 53 a 57 anys i segons el 
qual els afectats passen a cobrar 
part del seu sou fins a passar al 
règim de prejubilació (als 60 
anys); aquesta aportació surt dels 
diners que l’empresa ha entregat 
a Ibercaixa, entitat encarregada 
de la seva gestió. Aquest pla, pe¬ 
rò, s’enllaça amb la pensió només 
amb aquelles treballadores que 
cotitzin des del 1967, condició 
que obligaria a tornar a buscar 
feina als 60 anys als que no la 
compleixin. Amb aquesta reduc¬ 
ció de llocs de treball, el que 
pretén la direcció de Indo no és 
deixar de pagar sous, sinó trobar 
mà d’obra més barata per estal¬ 
viar-se despeses de personal. Ha 
començat a contractar via ETT o- 
brers eventuals amb sous força 
més baixos i fàcilment acomiad- 
ables. Però no n’ha tingut prou; 
amb aquesta política ha passat de 
tenir al 1992 2.500 treballadores 
a tenir-ne els 470 actuals. Men¬ 
trestant, ha anat ampliant la seva 
fàbrica al Marroc i n’ha contruït 
una a la Xina, països on la mà 
d’obra és més assequible i menys 
conflictiva degut a la manca de 
drets, la inexistència de seguretat 
social i la situació de misèria i 
explotació que viuen les classes 


baixes. Com veiem, amb el cas de 
la Indo podem il·lustrar perfecta¬ 
ment dues de les tendències del 
capitalisme mundial: la globalit- 
zació i la precarització. 

Els esdeveniments. 

Els fets han anat de la següent 
forma: pel 6 de març comença 
una vaga motivada per les inten¬ 
cions de la direcció de Indo; 
abans de començar-la, però, el 
comitè d’empresa (composat per 
CCOO, UGT i independents) i la 
direcció arriben a un preacord 
pendent de ratificació per part de 
l’assemblea de treballadors. A- 
questa es celebra el 8 de març i la 
majoria de la plantilla rebutja la 
proposta. Els sindicats desconvo- 
quen llavors la vaga. En principi, 
CCOO acepta la decisió de l’as¬ 
semblea, però es desdiu ràpida¬ 
ment. Les treballadores afectades 
demanen al comitè d’empresa la 
convocatòria d’una altra vaga, 
però els sindicats la consideren 
il·legal i es desvinculen del con¬ 
flicte, veient-se obligats els i les 
afectades a iniciar els tràmits de 
nou per a fer una nova vaga pel 
dia 16. La res¬ 
posta de l’em¬ 
presa no es fa 
esperar, i un dia 
abans acomiada 
les dotze person¬ 
es que formaven 
el comitè de va¬ 
ga, decisió que 
està ara mateix 
als tribunals 
pendent de sen¬ 
tència. Ara per 


ara, és la Delegació de Treball de 
la Generalitat qui ha de decidir si 
accepta l’ERO o no; la inspectora 
que inicialment s’encarregava 
del cas va fer un informe con¬ 
trari, però la seva superior la va 
ignorar totalment i es va declarar 
a favor. Els i les afectades atri¬ 
bueixen aquesta actitud hostil a 
un intercanvi d’algun favor entre 
Indo i la coalició CiU. Per la seva 
part, l’empresa ha hagut d’encar¬ 
regar les tasques que feien aque¬ 
stes 130 persones (magatzem, 
feines de taller, recollida d’encàr¬ 
recs) al personal d’oficina i de 
neteja, carregant-los així de més 
treball i degradant la qualitat del 
servei, com han pogut comprovar 
les òptiques que depenen de la 
fàbrica Indo. A part, tot i que els 
suposa una pèrdua de diners, la 
direcció ha tornat a contractar 
temporalment part de la plantilla 
acomiadada per motius de pro¬ 
ducció, buscant clarament la 
divisió de les treballadores i tre¬ 
balladors afectats. Inclús els ha 
arribar a trucar i presentar-los 
ofertes personalitzades a canvi 
d’esborrar-se dels advocats que 
porten el cas. També s’ha anat 
espabilant i ha començat a agafar 
personal en pràctiques, el qual 
treballa un o dos mesos a la fàbri¬ 
ca amb un sou irrissori. A canvi, 
l’empresa rep una subvenció de 


la Generalitat en concepte de ser¬ 
vei d’aprenentatge que realitza. 
Aquesta és una pràctica cada cop 
més extesa a les empreses cata¬ 
lanes. A tot això, cal afegir-hi els 
interessos especuladors que gen¬ 
era l’extens terreny on està situa¬ 
da la fàbrica Indo, i del que l’em¬ 
presa en pensa treure suculents 
beneficis. Com es pot veure, es 
tracta d’un altre cas on els diners 
estan per sobre de les persones. 

Les mobilitzacions. 

Des d’un primer moment, l’acti¬ 
tud de la majoria dels treballa¬ 
dors afectats ha estat combativa i 
decidida, tot i que després de tres 
mesos de conflicte, el cansament 
comença a fer acte de presència. 
Tot i això, la idea és continuar 
amb la dinàmica actual fins que 
Delegació de Treball es defineixi 
sobre l’ERO. Cal destacar el su¬ 
port rebut del sindicat anarcosin- 
dicalista CNT (en concret el Sin¬ 
dicat d’Oficis Varis d’Hospitalet) 
i més després de comprovar la 
vergonyosa i covarda reacció del 
comitè d’empresa. En els tres 
mesos les mobilitzacions han es¬ 
tat nombroses: concentracions 
cada dia a la porta de la fàbrica (a 
les 6 del matí i al migdia) amb 
una indignant presència policial 
inclosa, assemblees periòdiques 
a l’esglèsia veïna de Sta. Eulàlia, 
concentracions davant de l’Ajun¬ 
tament de l'Hospitalet, a la pl. 
Sant laume i a la- Delegació de 
Treball (c/Sepúlveda), visites a 
les òptiques... 

■Per tal de fer pressió, els i les tre¬ 
balladores de Indo demanen su¬ 
port i solidaritat. Podeu enviar te¬ 
legrames o fax a l’empresa: 

93 422 76 18 o 93 422 61 81 

MUJERES AL ROJO VIVO 


Una altra banda del barri que treu disc. Grup relativament nou amb membres de bandes mítiques de 
Sants (Innocents i Mojo Animal Sextet). L’experiència musical es deixa notar, aconseguint un estil 
compacte i precís, decantant-se per un hardeore anfetamínic en la línea de R.K.L i Subterranean 
Kids. S'ha de destacar l’originalitat de la veu que va de la melodia a la crudesa. 

Els textos parlen de temes socials i personals. Un cop de puny ple de realitat, sense desaprofita- 
memt. 


Nou treball d'aquesta banda local (Sants lliure i tropical!). Música hardeore i punk en un disc ple 
de col·laboracions (Mimo de Subterranean Kids, Itxaso d'Elektroduendes, Xose "el gaiter", 
Young Ones o els Timbalers/eres de l'Hamsa) que posen el seu granet de sorra i de sal per tal 
d’arrodonir-lo. Temes de denúncia, temàtica social i personal en la línia de les seves anterios 
gravacions, encara que aquest cop la música és més ràpida, treballada i compacta. Amb una 
magnífica presentació i un bon disseny.torna la ràbia!! 


MUJERES 

PREOKUPANDO 


La revista Mujeres Preokupando és fruit d’una trobada de dones durant unes jornades 
sobre okupació que van tenir lloc al gener del 97, i vol ser una proposta de creació 
d’un espai d’anàlisi i reflexió contrainformativa. L’edició d’aquesta revista és itine¬ 
rant, es fa un número a cada ciutat de l’estat; el primer fou a Madrid, el segon a Valèn¬ 
cia,, aquest tercer a Barcelona i el següent es farà a Durango. 

La temàtica parla sobre antimilitarisme, contrainformació, perspectives 
feministes,dependències afectives, agressions, lesbianisme... i també hi ha un apartat 
de ressenyes. 

Mujeres Preokupando vol crear un discurs feminista des d’una visió no institucional. 


Nou dones en escena: sentiments, experiències, impressions i opinions diferents però un 
punt en comú: el fet de ser dones. Dones que es qüestionen la parella, la sexualitat, la 
maternitat, les pors, l'amor, les influències de la gent... 

Mujeres al Rojo Vivo és una obra d'Edurne Rodríguez Muro que va ser representada durant 
la celebració de l'aniversari de Can Vies per les Teatreres, un grup format principalment 
per noies de la cafeta del CSO Can Vies. Aquesta actuació, que deixa la pell de gallina, va 
ser la primera en públic d'aquest col·lectiu, però tenen previst seguir interpretant-la allà on hi 
hagi interès. Tel. de contacte: 646273704 


P™ 

' 

AJORNAT EL JUDICI DE CAN 

El 15 de maig es va tornar a sus- advocat no va voler escoltar l’o- 

pendre el judici per usurpació pinió de la resta de persones 

contra les cinc persones que imputades, que estaven d’acord 

vivien a la casa okupada del en fer el judici. La resta d’advo- 

c/Blanco, desallotjada per la cats no creien que el motiu aludit 

policia ara farà un any, després fos suficient per una suspensió, 

d'haver viscut durant deu mesos. però en canvi van voler fer cons- 
E1 judici es va ajornar gràcies a la tar que un dels testimonis més 

intervenció d’un dels advocats importants per la defensa, el pro- 

d’ofici que es va negar a que el pietari de l’immoble, no havia 

judici es celebrés perquè conside- comparegut. La petició fiscal 

rava que el seu defensat no havia demana una pena inferior a un 

estat citat formalment, ja que es any, així que la presència dels i 

troba fent un llarg viatge. Aquest les acusades no és determinant 


BLANCO FINS EL SETEMBRE 

per la celebració del judici. desallotjada i enderrocada. 

A la porta dels jutjats s'havia Una altra casa del barri que està 
concentrat una trentena de perso- en tràmits legals és la Malaherba. 
nes, que van desplegar una pan- que ja ha rebut la sentència en la 
carta en la que es podia llegir: Sr. que se’ls convidar a marxar o bé 
Jutge: la sentència només és una tindrà lloc un desnonament en 
opinió. precari; recordem que el procés 

Un altre fet a destacar fou la obert contra la Malaherba s’està 
presència de l’acusació particular, fent per via civil. Els okupants de 
la immobiliària Boix Beceit, tot i la casa han presentat un recurs 
que havia dit per boca de la seva que els ha estat acceptat, i ara és 
advocada que es retirarien, ja que l’Audiència Provincial qui ha de 
no tenia cap sentit mantenir la decidir, 
denúncia si la vi venda ja estava 

CONTINUA EL DESPLEGAMENT 
DE LA POLICIA DE BARRI 



Al número 25 de la Burxa ja es va 
informar de rarribada al Distric¬ 
te de la Policia de proximitat, un 
pla engegat fa uns tres anys basat 
en la figura del policia de barri 
(inspirant-se en el bobbie londi¬ 
nenc) i dirigit a netejar la 
imatge del cos de se¬ 
guretat mitjan¬ 
çant ' un 
plantejament 
descarada¬ 
ment populista 
i demagog: l’a¬ 
propament al ciu¬ 
tadà per donar un 
millor servei i pre¬ 
venir la delinqüència. 

Recordem que el pla 
divideix el Districte en 
deu zones, cadascuna 
d’elles amb un agent res¬ 
ponsable que es presenta a 
comerços i locals socials. 

Per Sants, Hostafrancs i la 
Bordeta han dedicat per ara 
cinc efectius: l’oficial Sr. Sevilla 
i els policies Sr. Bretones, Sr. 
José Fraga (subsector Olzine- 
lles), Sr. Cuinas i Srta Isabel 
Muniz. Després d’escampar sim¬ 
patia i bones maneres pel barri (i 
també un inusitat interès d’a¬ 
prendre català), l’últim mes han 
estat voltant per les escoles del 
barri no sabem ben bé amb qui¬ 
nes intencions. Testimonis pre¬ 
sencials afirmen haver-los vist 
saludant insistentment als nenes i 
les nenes, xerrant amb ells jovial- 
ment, explicant-los de forma afa¬ 
ble en què consisteix la seva fei¬ 
na. Sembla ser que la quitxalla, 
junt amb els botiguers, són l’altre 
gran objectiu de la febre sociable 


que sembla haver afectat el Cuer- 
po Nacional de Policia. Escoles 
d’altres indrets han estat objecte 
d’una complerta campanya, amb 
xerrades, visites co- 
mentades, imatges 
policials pels passa¬ 
dissos i jocs de 
dubtós caire pe¬ 
dagògic. Tot fa 
pensar que a- 
quí es pot 
produir el 
mateix. 


ara, se’ls 
veu passejant amb 
les seves motos, i les bús¬ 
ties del barri s’han omplert d’un 
tríptic que il·lustra perfectament 
les intencions del pla Policia de 
proximitat. En rigurós bilingüe, 
el pamflet propagandístic presen¬ 
ta una visió quasi idílica del poli¬ 
cia de barri. Els publicistes que 
l’han dissenyat no són ni molt 
menys mestres en la discreció. 
Amb el títol Mirem per tu i La 
Policia de Proximitat és al teu 
barri presenta tres aspectes del 
nou pla encapçalat amb una frase 
cadascun: La policia més prope¬ 
ra, on comenta que el pla garan¬ 


teix la presència constant dels 
agents al teu entorn habitual o a 
la feina. Un més al barri, on 
explica que ha arribat un veí nou 
que, amb tota seguretat serà tan 
popular com el mestre, la far¬ 
macèutica o el botiguer i mostra 
la imatge d’un jove comentant a 
un policia que “ m’ho estic pen¬ 
sant com a opció de treball. Una 
bona preparació, al servei dels 
ciutadans. Una professió molt 
agraïda.” I Seguretat pas a pas, 
on diu que el jubilat que surt del 
banc, els nens a la porta de l’es¬ 
cola o el comerciant davant la 
seva botiga, en fi, tots i totes tin¬ 
drem més a prop algú que vetlla 
per la nostra seguretat; seguint 
amb el testimoniatge ciutadà, 
acaba amb una joveneta expli¬ 
cant a un agent de proximitat que 
és “el que més em tranquil·litza 
quan deixo els meus fills a l’au¬ 
tobús de l’escola.” Acaba anun¬ 
ciant un nou servei de denúncies 
per telèfon que evitarà així les 
esperes a la comissaria: Treba¬ 
llem per atendre’t millor. Ca¬ 
sualment Telefónica apareix al 
final del tríptic com a entitat 
col·laboradora. Tot plegat fa pen¬ 
sar que estem davant d’una forta i 
ambiciosa campanya propagan¬ 
dística de la Policia Nacional, 
que no escatima ni escatimarà re¬ 
cursos per legitimar-se i presen¬ 
tar la repressió amb una cara dol¬ 
ça: arguments demagògics, 

agents que semblen sortits d’una 
escola de bones maneres, proseli¬ 
tisme a les escoles, presència in¬ 
sistent i empalagosament simpà¬ 
tica als carrers del barri, etc. 


Concentració al centre penitenciari La Modelo 


L’AAPPEL ( Asamblea de Apoyo a Personas Presas 
en Lucha) va convocar una concentració informati¬ 
va a les portes del Centre Penitenciari La Model. 
Una vintena de persones van estar davant de l’en¬ 
trada quan familiars i amics/gues anaven a visitar 
els presos. Es van repartir octavetes informatives 
sobre la situació de lluita que s’està impulsant a les 
presons de l’Estat. Es va informar de les reivindica¬ 
cions que formen part d’aquesta lluita i que són: la 
fi de l'aïllament i del règim il·legal FIES (Fitxers 


d’Interns Especial Seguiment); la fi de la dispersió i 
la posada en llibertat dels presos i preses incur¬ 
ables. També es van cridar consignes contra la 
presó, el sistema penitenciari i els carcellers. La 
concentració va transcórrer amb tranquilitat, ja que 
no hi va haver cap provocació per part dels car¬ 
cellers. Així i tot, quan algunes persones van inten¬ 
tar entrar al vestíbul de visites per repartir les 
octavetes, els mossos d’esquadra van prohibir que 
entressin. 


La Massa Crítica recuperant el carrer 

Sants.- Com a moltes grans ciutats del món, ha sorgit a Barcelona un moviment d’oposició a la dehumanit- 
zació dels espais urbans d’ús públic, concretament carrers i places. Cada primer divendres de mes, a les 
vuit del vespre, ciclistes i patinadors/es es concentren a la plaça dels Països Catalans per engegar passeja¬ 
des, recuperar els carrers del domini dels automòbils i fer de la ciutat un lloc més habitable per a tothom. 


EL VEÏNAT DE LA 
ZONA FRANCA 
RECLAMA EL 
“CARRER MAJOR” 
PELS VIANANTS, 
NO PELS COTXES 

Els barris de la Marina, a Zona 
Franca, estan sent perjudicats 
per obres d’infraestructura vià¬ 
ria. La situació que tenen com a 
porta d'entrada i sortida de Bar¬ 
celona cap al sud, i la seva prox¬ 
imitat a grans equipaments com 
els de Montjuïc, l’aeroport i la 
fira II, ha afectat darrerament de 
forma molt negativa al veïnat. 
Són exemples d’això la llarga 
durada de les obres de remod- 
elació de la Gran Via, el trànsit 
afegit per la remodelació de la 
plaça Cerdà, el nou accés a 
Montjuïc en construcció i els tú¬ 
nels en projecte a través de la 
muntanya (per als cotxes, no per 
al Metro). Ara, l’Ajuntament 
pretén construir un eix viari a la 
part alta del carrer Mare de Déu 
de Port, el més llarg i eix verte- 
brador dels barris de la Marina. 
Però tot i aquest caràcter d’eix 
central, no hi ha un gran trànsit 
de vehicles, sinó que hi predo¬ 
minen els vianants que hi passe- 
jen. Disposar, doncs, d’aquest 
espai per a ús dels veïns i veïnes 
ha estat una vella reivindicació 
del barri. Un estudi realitzat per 
a T Associació de Veïns de Mare 
de Déu de Port remarca la neces¬ 
sitat de potenciar l’eix cívic que 
és el carrer de Mare de Déu de 
Port, conegut com “carrer ma¬ 
jor”. L’estudi proposa eixam¬ 
plar les voreres (per evitar els 
embussos de vianants que hi ha 
actualment); mantenir un carril 
de circulació (en comptes dels 
quatre previstos pel nou eix via¬ 
ri); col·locar passos de vianants 
de seguretat a nivell de vorera 
(els cotxes pugen un desnivell) i 
altres mesures en profit del veï¬ 
nat. També es planteja crear una 
ludoteca o esplai perquè l’actu¬ 
al, Casa dels Colors, s’ha quedat 
petita per un barri amb una nata- ’ 
litat tant alta. Aquest estudi tam¬ 
bé pretén salvar el barri Plus Ul¬ 
tra, el Casc Antic i l’únic lloc 
amb cases velles, ara afectat per 
un PERI que preveu el seu 
enderroc. 

Amb aquests canvis es vol donar 
més espai a la gent, en un barri 
on es fa molta vida de carrer, i 
augmentar així la qualitat de 
vida de les persones que hi 
viuen. 

CAN TUNIS, PRESO, 
DROGUES I HIPOCRESIA 


A finals de febrer els últims es¬ 
tudis de l’Unió Europea donaven 
a conèixer l’existència d’un mil¬ 
ió i mig de consumidors/res 
d’heroïna (comptant que un mi¬ 
lió d’aquestes persones tenia una 
relació de dependència). Per la 
seva banda, el Plan Nacional 
sobre Drogas estima que a l’Estat 
espanyol hi ha, ara per ara, 
80.000 heroinòmans, la majoria 
concentrats a les afores dels 
grans nuclis urbans -Madrid, 
Barcelona, Bilbao, etc.- on és 
més fàcil aconseguir la dosi 
diària. 

A la ciutat de Barcelona, el nucli 
de consum i venda d’aquest opia- 
ci s’ha consolidat, des de fa dos 
anys, a Can Tunis, barri situat a 
la Zona Franca i que absorbeix el 
volum de consumidors d’heroïna 
de la ciutat. Recordem també 
que fa uns mesos van tenir lloc a 
aquest barri diverses mobilitza¬ 
cions veïnals que demanaven 
més presència policial per evitar 
la delinqüència derivada de la 
necessitat de diners pel consum 
de droga. Alguns veïns i veïnes 
demanaven que no es construís 
una narcosala només a Can Tu¬ 
nis, sinó que cada barri assumís 
les persones toxicòmanes exis¬ 
tents. 

I si a fora, al carrer, una persona 
toxicòmana es veu obligada a 
robar i delinquir per poder ad¬ 
quirir la seva dosi, la seva si¬ 
tuació a la presó no serà ja només 
de marginació sinó que li com¬ 


portarà problemes de salut fins el 
punt de poder ocasionar-li la 
mort. Segons l'informe anual de 
la Coordinadora de Solidaritat 
amb les Persones Preses, l’any 
passat van morir vuit persones de 
sobredosi a les presons espany¬ 
oles, entre un total de 22 morts a 
presó. D’altra banda, el 50% de 
les persones preses tenen prob¬ 
lemes de toxicomanies abans 
d’entrar-hi. La meitat d’aquestes 
persones optaria si pugués a un 
tractament de desintoxicació que 
substituís la pena de presó. En 
relació a això, a principis de 
maig el Tribunal Suprem va fal¬ 
lar que les persones toxicòmanes 
havien d’anar a centres de desin¬ 
toxicació i no a la presó. Aquesta 
resolució va sorprendre els po¬ 
ders mediàtics, que li van donar 
molt de ressó titllant-la de pro¬ 
gressista i renovadora. 

Si be és cert que aquesta resolu¬ 
ció suposa una gran millora per 
les persones preses que volen 
optar per un tractament mèdic, 
farà això disminuir la delinqüèn¬ 
cia als barris i la marginalitat 
dels i les heroinòmanes? Suposa¬ 
rà aquesta resolució una integra¬ 
ció d’aquestes persones, suposarà 
alguna millora col·lectiva? 

En tot cas, pot ser que aquesta 
mesura sigui una estratègia per 
exemplificar la funció de reinser- 
ció que justifica el sistema peni¬ 
tenciari a més de reduir les morts 
a presó. _ 


UN SEMÀFOR PER LA 
CRUÏLLA DE BORDETA 
AMB SANT ROC 

La Bordeta.- Degut a les reformes efectuades a la 
Gran Via entre les places d’Espanya i Cerdà, Sant Roc, 
un carrer petit que moria a un lateral de la Gran Via, es 
va convertir en un carrer de doble sentit i, a la vegada, 
en una entrada i sortida de la part baixa del barri 
d’Hostafrancs. Això, junt amb l’encreuament amb la 
Bordeta, l’han convertit en un punt on els accidents de 
cotxe s’han convertit en quelcom habitual. Esgarrifa 
veure com els autobusos o els cotxes particulars sorte¬ 
gen per centímetres els vehicles que treuen el morro 
pel carrer de Sant Roc gairebé sense visibilitat. Els 
veïns i veïnes, fartes de les frenades i els accidents, van 
decidir dur a terme algunes accions per demanar al dis¬ 
tricte un semàfor. Van penjar una pancarta a la cruïlla i 
el divendres 19 van tallar el trànsit durant mitja hora. 
Sembla ser que abans de les accions, el regidor de dis¬ 
tricte havia enviat una carta als veïns i veïnes assegu¬ 
rant que al juny ja hi hauria un semàfor, però van 
decidir fer la manifestació igualment. Potser no es 
refia el veïnat del senyor Pere Alcober? 


EL 17 DE JUNY...ENSENYA’LS LA LLENGUA! 

Sants.- Aquest dissabte 17 de juny, la Coordinadora d’Associacions 
per la Llengua (CAL) de Sants, Hostafrancs i La Bordeta celebrarà la 
“l a festa per la Llengua i la cultura popular” a la plaça Màlaga. L’orga¬ 
nització d’aquest esdeveniment, juntament amb el Correllengua, vol 
fer ressò de la situació actual de la llengua als Països Catalans alhora 
que reivindica el caràcter vehicular del català com a instrument trans¬ 
missor de la cultura popular. Així, entitats.santsenques com la U.E.C., 
les colles castelleres i de diables del barri, esplais, agrupaments i esco¬ 
les ens conviden a participar de la nova convocatòria oferint un munt 
de possibilitats aptes per a totes les edats i gustos. Simultaneament a 
les activitats programades, que detallem a l’Agenda del mes, hi haurà 
durant tot el dia una mostra de premsa escrita en la nostra llengua i 
exposicions divulgatives amb punts d’informació sobre la realitat del 
català en els diferents àmbits d’expressió. 

ELS BOMBERS NO ES CREMEN 

Malgrat que el tancament definitiu del parc de bombers del carrer 
Lleida ja és una realitat consumada, les protestes per part dels treba¬ 
lladors del cos de bombers de l’Ajuntament de Barcelona continuen. 
L’any 1.992, la signatura del conveni els garantitzava un servei de 
bugaderia especial que resolgués la manca de tractaments de neteja 
per a la desinfecció dels uniformes, però la Casa Gran, en la darrera 
ofensiva privatitzadora, no ha tingut cap problema en incomplir els 
acords establerts: dos bombers en vaga de fam durat tot un mes, tanca¬ 
ments a la catedral i concentracions peròdiques a la plaça de Sant Jaume 
no han servit per a res. Els brots de sarna detectats al parc de les Dras¬ 
sanes originaren, el passat any, el conflicte amb l’Administració 
municipal. Els bombers iniciaren una vaga d’uniformes que provocà 
que la sortida d’un dels contingents, precisament del carrer Lleida, 
s’efectués amb roba de paisà. Immediatament set bombers sindicats a 
CCOO foren expedientats i sancionats amb penes de suspensió d’ocu¬ 
pació i sou de fins a dos anys i mig. 

I a d’altres barris.... _ 

Acció al districte de Sant Andreu i actes de 
Closboicotejats en defensa d’El Palomar 

Sant Andreu.- Des de l’assemblea del CSO El Palomar, s’està 
impulsant una campanya de denúncia pública de l’intenció de l’a¬ 
juntament de Barcelona de desallotjar-los. Durant el mes de maig 
han tingut lloc les dues sessions del judici, en que l’ajuntament ha 
estat l’acusador, ja que ha venut els terrenys a una constructora que 
hi vol edificar pisos de 40 milions. El passat 22 de maig 2 persones 
es van encadenar al balcó del districte i 2 més a un bidó de ciment 
de la porta d’accés durant 3 hores com a protesta, i el dissabte 3 de 
juny un grup de 30 persones van boicotejar 2 actes propagandístics 
de l’alcalde a la Trinitat i a Sant Andreu, tot i que un contingent 
molt nombrós de policies rodejaven el protegien i intimidaven la 
protesta amb escuts i porres. 



Ferran Julian, Joan Clos, Eugeni Forradellas i Xavier Casas, d’esquerra a dreta. 


CONTRA-IN FOS zitzania@sindominio. 







canço 


He comprendido con claridad que todo lo 
que había vivido como neurosis personal, 
enfermedad personal, era, en cambio, el sín- 
toma del desasosiego y el sufrimiento de 
todas las mujeres. 

Lea Melandri 

Línea de fuga... 

“siempre a la sombra y 
llenando un espacio vital”: 
palabras que encierran la 
condición de la espera 
no existo màs que en el vacío 
no soy dueíïa 
de mi pròpia identidad 
ni siquiera mi cuerpo es mío, 
mi sexualidad 
madre de, esposa de... 

imagen ajena 
espejo que proyecta 
mi invisibilidad 
voy a gritar ;mujer!, 
voy a vivir por mí misma 
voy a tenir de morado el cielo, 
voy a fugarme de la soledad. 
Línea de fuga... 

LIRIK. G. dixit: 

Vales tanto que 
no puedo decir cuanto 
y no lo aguanto 
que sigas prisionera 
bajo el frío manto 
del màs fiel de los espantós 
en el que hace tanto 
te has refugiado. 

Vamos, pega el salto 
impúlsate en mi hombro 
y como el mío hay otros tantos 
que esperan tu rechazo, 
la repulsa al mamonazo, 
que hacen de la vida plena 
una condena. 



tgfkim 
TmwKi'MUmwntr 

WmiGti 



adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
La Barricada, c/Constitució 104 
Espai Obert, c/Blasco de Garay 2 
Amics de la Bici, c/Demòstenes 19 


n 5 SD.®$nndlsQ. 



Tallers 


Dimarts de 17h a 20h 

Taller de còmic 

Hamsa 

Dimarts o dijous de 18 a 19,30h 

Curs de conversa en angles 

CS de Sants 

Dimarts i divendres de 19,30 a 21 h 

Taller d'intel·ligència emocional (2000pts/mes) 

CS de Sants 

Dimarts i divendres a les 19h 

Intercanvi de circ+Grup d'animació 

Hamsa 

Dimecres de 18 a 20h. 

Taller de percussió 

Hamsa 

Dijous de 21 a 22,30h. 

Balls de saló (2500pts./mes) 

CS de Sants 

Divendres a les 17h. 

Taller de Flamenc 

Hamsa 

Dissabte d’11 a 12,30h. 

Tai-Xi (2500pts./mes) 

CS de Sants 


Concerts i Revetlles de Sant Joan 


8 de juliol Concert de Hardcore per l’autogestió d’Alosa Hamsa 

10 de juny 37 Hostias + Kuero Org: Frente Fanzinista Hamsa 

23 de juny, 21h Revetlla amb sopar veïnal Org: CS de Sants Cotxeres 

23 de juny, 24h Revetlla techno per l'autogestió de les jornades de camp-ciutat, que 

es celebraran a Kan Pascual i Sants del 25 de juny al 2 de juliol. Hamsa 


Xerrades i passis 


16 de juny, 21h. Passi de diapos:“Història d’Amics de la Bici: 18 anys de lluita” 
16 de juny, 20h. Xerrada sobre Sierra Leone 

22 de juny, 20:30h Documental: “...de toda la vida”, la dona al moviment llibertari 
27 de juny, 20h Recital poètic amb Ferran Aisa (A.Enciclopèdic) 


Amics de la Bici 
Hamsa 
Can Vies 
CS de Sants 


Tots els dilluns de juny, de les 19 a les 21h. al CSA Can Vies: Grup d’estudi del marxisme. 


l a festa per la Llengua i la cultura popular 

_ 


17 de juny, Cotxeres de Sants 

lOh. Gimcama: les entitats monten jocs i tallers per la canalla. 

13h. Concert de música tradicional amb el grup Pomada i recital de poesia a càrrec del grup Toc Dart. 
15h. Dinar d’agermanament amb l’Associació Veïnal del barri valencià de Benimaclet. CS de Sants 
17:30h. Taula rodona: “Joves, tnúsica i Llengua” 

18:30h. Xerrada sobre la situació de la llengua als Països Catalans 

amb ponències del País Valencià, la Catalunya Nord i Les Illes al Centre Social de Sants. 

20h. Concert amb Hash Adictes, Skaparràpid, Obrint Pas i Inadaptats. 


ACTES UNITARIS DEL DIA INTERNACIONAL PER L’ALLIBERAMENT GAI I LESBIÀ 


27 de juny a l’Universitat de Barcelona 

19h. Inaguració i lectura del manifest del 28 de juny 

19’30h. Taula rodona-debat: L’homosexualitat en els programes d’ensenyament 

28 de juny al Pati Llimona 

19h. Passi de la pel·lícula It’s elementary 

21h. Entrega dels premis “triangle i totxo rosa” a càrrec del CGB 

29 de juny al Pati Llimona 

19h. Xerrada a càrrec de l’Associació de Lesbianes de Bologna: 

L’autoinseminació: xeringa contra el patriarcat. 

21h. Presentació de l’informe de l’Oficina antidiscriminatòria del FAGC (curs 1999-2000) 
21’30h. Mujeres de carne y verso, recital poètic 


30 de juny al Pati Llimona 

19h. Xerrada: Identitat i diversitat lèsbica 

20’30h. Presentació de material educatiu per a secundària (material cedit per COGAM) 

I de juliol a la plaça Universitat 

(durant tot el dia tenderol informatiu) 

12h. Acció a càrrec del GLF: Les lesbianes no portem codi de barres 

18’30h. Manifestació 

23h. Festa-al bell mig de la plaça 












